Diari Oficial de la Generalitat Valenciana


Sumari del DOGV 9204, del 28-10-2021 (2021/10918)

ACORD de 15 d'octubre de 2021, del Consell, pel qual s'autoritza una transferència de crèdits del capítol 7 del programa 421.70, Infraestructures educatives, de la Conselleria d'Educació, Cultura i Esport, al capítol 2 del programa 513.30, Planificació, transport i logística, de la Conselleria de Política Territorial, Obres Públiques i Mobilitat, per import de 73.325.234,00 d'euros (exp. 06.025/21-150)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10947


Data del document
:   15-10-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 d'octubre de 2021, del Consell, pel qual s'autoritza una transferència de crèdits del capítol 7 del programa 421.70, Infraestructures educatives, de la Conselleria d'Educació, Cultura i Esport, al capítol 2 del programa 513.30, Planificació, transport i logística, de la Conselleria de Política Territorial, Obres Públiques i Mobilitat, per import de 36.769.954,00 d'euros (exp. 06.025/21-150) [2021/10526]  
  
L'epidèmia de la Covid-19 ha provocat una reducció significativa dels ingressos de moltes empreses, especialment les vinculades a la mobilitat de les persones, com són les dedicades al transport públic regular interurbà de viatgers i viatgeres per carretera d'ús general competència de la Generalitat. Amb la finalitat de protegir el teixit productiu del sector del transport públic per carretera, tant regular com discrecional, i d'aquesta manera evitar un impacte estructural sobre l'economia valenciana, en línia amb les actuacions de l'Estat, la Generalitat ha desplegat diferents paquets de mesures per a donar suport a empreses vinculades al transport públic per carretera. Aquestes actuacions han permès proporcionar liquiditat, manteniment dels seus treballadors, pagament de salaris i atendre despeses extraordinàries, entre altres.  
Aquestes mesures de suport s'han materialitzat mitjançant el Decret 88/2020, de 31 de juliol, del Consell, d'aprovació de les bases reguladores i convocatòria d'ajudes per la Covid-19 a empreses que presten transport públic regular de viatgers i viatgeres d'ús general, el Decret llei 15/2020, de 23 d'octubre, del Consell, de mesures per a indemnitzar les empreses dedicades al transport públic regular interurbà de viatgers i viatgeres per carretera d'ús general en la Comunitat Valenciana per la Covid-19; l'Ordre 1/2021, de 15 de febrer, de la Conselleria de Política Territorial, Obres Públiques i Mobilitat, d'aprovació de les bases reguladores i convocatòria d'ajudes al sector del taxi de la Comunitat Valenciana per la Covid-19 i el Decret llei 8/2021, de 7 de maig, del Consell, d'aprovació de les bases reguladores i convocatòria d'ajudes per a empreses del sector del transport públic discrecional de viatgers i viatgeres amb autobús per carretera de la Comunitat Valenciana afectades econòmicament per la Covid-19.  
Amb això s'ha pal·liat l'impacte negatiu de la pandèmia en termes de protecció d'ocupació, reactivació econòmica i liquiditat del conjunt del sector, i s'ha protegit així el transport per carretera i establit una base per a la recuperació econòmica.  
L'allargament de la crisi sanitària durant bona part dels dos primers trimestres de 2021 i els efectes en l'economia de les mesures preses per a frenar la seua expansió, continua afectant la seua recuperació, per la qual cosa cal adoptar mesures addicionals de reforç de la solvència d'aquelles empreses viables que estan patint una intensa caiguda dels seus ingressos a causa de la llarga duració de la reducció d'activitat.  
  
Davant la situació actual, el Consell ha aprovat hui un decret llei pel qual s'estableixen amb caràcter extraordinari i urgent mesures de suport a la solvència empresarial i recuperació econòmica en resposta a la Covid-19, per a indemnitzar les empreses dedicades al transport públic regular interurbà de viatgers i viatgeres per carretera d'ús general competència de la Generalitat, per a fer front a la situació de precarietat deguda a les circumstàncies que imposa la Covid-19 durant 2021. En conseqüència, és necessari incrementar el capítol 2 del programa 513.30, Planificació, transport i logística, per import de 64.940.164,00 ?.  
Per al finançament es planteja la transferència d'aquest mateix import, de disponibilitats existents en la línia de transferència T8253 (Finançament delegació de competències en matèria d'infraestructures educatives Educació Primària), conseqüència del retard en la tramitació i execució de les obres que finança per les especials circumstàncies d'aquests últims exercicis per la crisi sanitària, de l'annex de transferències i subvencions de capital del programa 421.70, Infraestructures educatives, de la Conselleria d'Educació, Cultura i Esport.  
  
A aquest efecte, i en virtut del que es disposa en la disposició addicional tercera del Decret llei 6/2021 d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a recolzar la recuperació de la crisi conseqüència de la Covid-19; en els articles 21 i 23 de la Llei 4/2020, de 30 de desembre, de Pressupostos de la Generalitat per a l'exercici 2021, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 15 d'octubre de 2021,  
  
  
ACORDA  
  
Primer  
Autoritzar una minoració de crèdit en l'aplicació 78.47.64.598.96.3 per import de 53.852.953,00 ?, conseqüència de la minoració, en aquest mateix import de la dotació de la línia de transferència T8253 de l'annex de transferències i subvencions de capital del programa 421.70, d'acord amb el següent detall:  
  
Segon  
Autoritzar un increment de crèdit en l'aplicació pressupostària 78.31.05.859.32.0 per import de 61.067.890,00 ?.  
  
València, 15 d'octubre de 2021  
  
La consellera secretària,  
MÓNICA OLTRA JARQUE